Buddugoliaeth i Romney yn Michigan ac Arizona – Golwg360
Buddugoliaeth i Romney yn Michigan ac Arizona
29 Chwefror 2012 am 08:00 Diweddarwyd am 08:44
Mae Mitt Romney wedi hawlio buddugoliaeth yn nhalaith Michigan ac Arizona heddiw, yn etholiadau'r Gweriniaethwyr yn y ras am yr arlywyddiaeth.
Mae ei fuddugoliaeth yn ergyd i'w gydymgeisydd Rick Santorum, ac yn golygu mai Romney yw'r ceffyl blaen yn y ras i herio'r Arlywydd Barack Obama yn yr etholiad ym mis Tachwedd.
Fe fydd yn rhoi hwb i'w ymgyrch cyn etholiadau mewn 10 talaith wythnos nesaf, sy'n cael ei adnabod fel Super Tuesday.